Inšpektorat RS za varstvo pred naravnimi in drugimi nesrečami Izpostava Postojna, Kolodvorska cesta 5, 6230 Postojna, izdaja na podlagi prvega odstavka 18. in 32. člena Zakona o inšpekcijskem nadzoru (Ur.l. RS, št. 43/07-UPB1 in 40/14) in 103. člena Zakona o varstvu pred naravnimi in drugimi nesrečami (Ur.l. RS, št. 51/06-UPB1 s spremembami in dopolnitvami) po uradni dolžnosti v zadevi varstva pred naravnimi in drugimi nesrečami OBČINI AB, Ulica Petra Klepca 5 naslednjo 


O   D   L   O   Č   B   O


1. OBČINA AB, Ulica Petra Klepca 5 (v nadaljevanju: zavezanec) mora odpraviti naslednje pomanjkljivosti s področja varstva pred naravnimi in drugimi nesrečami:
 
· zagotoviti usposabljanje še ne usposobljenih pripradnikov CZ skladno z načrtom usposabljanja in
· zagotoviti materialno popolnjenost pripadnikov CZ skladno z načrtom opremljanja.

2. Rok za odpravo pomanjkljivosti je 30. 6. 2026.

3. O odpravi pomanjkljivosti mora zavezanec takoj po pretečenih rokih za odpravo pomanjkljivosti pisno obvestiti Inšpektorat RS za varstvo pred naravnimi in drugimi nesrečami, Izpostava Postojna, Kolodvorska cesta 5, 6230 Postojna.

4. Pritožba zoper to odločbo ne zadrži njene izvršitve.

5. V tem postopku posebni stroški niso nastali.


O b r a z l o ž i t e v
Inšpektorat za varstvo pred naravnimi in drugimi nesrečami je dne  23. 10. 2025 pri Občini AB opravil ponovni nadzor s področja varstva pred naravnimi in drugimi nesrečami. V okviru nadzora je bilo ugotovljeno, da je zavezanec realiziral deset od skupno dvanajst ukrepov, dva ukrepa ni realiziral. Zavezanec ni zagotovil usposabljanja še ne usposobljenih pripadnikov Civilne zaščite v skladu z načrtom usposabljanja, prav tako ni zagotovil materialne popolnjenosti pripadnikov Civilne zaščite v skladu z načrtom opremljana pripadnikov CZ.

Občina mora imeti organizirane sile za zaščito reševanje in pomoč v skladu z Uredbo o organiziranju, opremljanju in usposabljanju sil za zaščito, reševanje in pomoč (Ur. list RS; št. 92/07 s spremembami in dopolnitvami) in Pravilnikom o kadrovskih in materialnih formacijah enot, služb in organov Civilne zaščite ( Ur. list RS, št. 104/08).  Župan določi kadrovsko in materialno formacijo v skladu s Pravilnikom o kadrovskih in materialnih formacijah enot, služb in organov Civilne zaščite in jo nato kadrovsko in materialno popolni. Župan mora imenovati poveljnika in namestnika poveljnika Civilne zaščite ter člane štaba Civilne zaščite občine. Imenovati je potrebno tudi poverjenike za Civilno zaščito in njihove namestnike. Pripadnik Civilne zaščite se mora usposabljati za opravljanje nalog v skladu s predpisi. Usposabljanje pripadnikov Civilne zaščite za opravljanje nalog v Civilni zaščiti obsega uvajalno, temeljno in dopolnilno usposabljanje.

Zaradi navedenega je z odločbo dan rok za izvršitev ukrepa in sicer do 30. 6. 2026 za zagotovitev usposabljanja še ne usposobljenih pripadnikov CZ skladno z načrtom usposabljanja in za zagotovitev materialne popolnjenosti pripadnikov CZ skladno z načrtom opremljanja.


V skladu z določili 29. člena Zakona o inšpekcijskem nadzoru mora zavezanec o odpravi pomanjkljivosti takoj po preteku roka obvestiti Inšpektorat RS za varstvo pred naravnimi in drugimi nesrečami, Izpostava Postojna, Kolodvorska 5, 6230 Postojna.


V skladu  z določili 30. člena Zakona o inšpekcijskem nadzoru pritožba na odločbo ne zadrži njene izvršitve.

Skladno s 118. členom Zakona s splošnem upravnem postopku (Ur. l. RS, št. 24/06 – UPB2 s spremembami in dopolnitvami) posebni stroški v tem postopku niso nastali.

Odločba je izdana po uradni dolžnosti in je v skladu z določili 22. člena Zakona o upravnih taksah (Ur.l. RS, št. 106/10-UPB 5 in 32/16)  oproščena plačila takse.


Pouk o pravnem sredstvu: Zoper to odločbo je dopustna pritožba v roku 15 dni po prejemu te odločbe ministru za obrambo, Vojkova cesta 55, Ljubljana. Pritožba se vloži ali da ustno na zapisnik neposredno pri organu, ki je odločbo izdal.

[bookmark: kasifikacija]Za pritožbo je potrebno plačati upravno takso v višini 18,10 EUR na transakcijski račun IBAN:  SI56 01100-8450051146, referenca: SI11 19135-7111002-00002012. V obrazcu UPN izpolnite polja: Koda namena: GOVT; Namen/rok plačila: Plačilo upravne takse; BIC banke prejemnika: BSLJSI2X; Ime in naslov prejemnika: MORS, Inšpektorat RS za varstvo pred naravnimi in drugimi nesrečami, Vojkova cesta 61, 1000 Ljubljana. Dokazilo o plačilu upravne takse je potrebno dostaviti na Inšpektorat RS za varstvo pred naravnimi in drugimi nesrečami, Izpostava Postojna, Kolodvorska 5, 6230 Postojna. 

To je fizična kopija odločbe v elektronski obliki. Zavezanec lahko zahteva, da se mu pošlje izvirnik na elektronski naslov ali potrdi skladnost kopije z izvirnikom. Uveljavljanje te zahteve ne vpliva na pravni položaj oziroma tek roka, ki je začel teči z vročitvijo kopije (drugi odstavek 65.b člena Uredbe o upravnem poslovanju, Uradni list RS, št. 9/18, 14/20, 167/20, 172/21, 68/22, 89/22 in 135/22).

                                                                             INŠPEKTORICA

Vročeno:
- zavezancu (osebno po ZUP)

